**Zápisnica č. 3/12**

**ŠTK SZRK z prerokovania vylúčenia pretekára z pretekov.**

**Termín:** 23 .8..2012

**Miesto:** Internetová komunikácia

**Prítomní:** Milan Oršula, Miroslav Haviar, Boris Bergendi, Dušan Šinka, Ľuboš Kunc

**Predmet prerokovania:**

Hrubé porušenie pravidiel RK pretekárom Lörinczom Balážom na Majstrovstvách SR v rýchlostnej kanoistike na krátkych tratiach, konaných v Piešťanoch dňa 17. -19. 8. 2012, ktoré bolo uvedené v správe hlavného rozhodcu pretekov Rastislava Rusa.

**Rozhodnutie ŠTK:**

1. ŠTK ako orgán SZRK, ktorý z poverenia prezídia SZRK plní činnosť disciplinárnej komisie, zahajuje disciplinárne konanie proti pretekárovi Lörinczovi Balážovi za hrubé porušenie zásad športovej etiky, ku ktorému došlo na Majstrovstvách Slovenska na krátkych tratiach, konaných v Piešťanoch dňa 17. -19. 8. 2012, po dojazdekategórie K1 juniori 200 m , jazda č. 104. Nakoľko je podozrenie, že došlo k naplneniu článku 1.23.1.1 (Pretekár môže byť vylúčený, keď hrubo poruší, alebo sa stane predmetom hrubého porušenia zásad športovej etiky a neprístojného spávania sa ktoréhokoľvek člena družstva) a článku 2.16.5 pravidiel rýchlostnej kanoistiky, ŠTK zastavuje pretekársku činnosť Lörinczovi Balážavi do doby ukončenia disciplinárneho konania.
2. Pre naplnenie článku 12 Disciplinárneho poriadku a ukončenie disciplinárneho konania, ŠTK ukladá p. B. Bergendimu zvolať zasadnutie komisie a pozvať pretekára Lörincza Baláža na uvedené zasadnutie.
3. Hlasovanie členov ŠTK uvedené k bodom a),b):

za: 5

proti: 0

zdržali sa: 0

Zapísal: M. Oršula

Overil: B.Bergendi

**Na vedomie :** Lörincz Baláž

KKK Komárno

prezídium SZRK